கேள்வி: நைட்ரோசில் பெர்குளோரேட்டு - தயாரிப்பு பற்றி விளக்கவும்.
பதில்: நைட்ரோசில் பெர்குளோரேட்டு முதன் முதலாக 1909 ஆம் ஆண்டில் கண்டுபிடிக்கப்பட்டது. அப்போது இருநைட்ரசன் மூவாக்சைடு வாயுவை அடர் பெர்குளோரிக்கு அமிலத்தில் செலுத்தி இச்சேர்மம் தயாரிக்கப்பட்டது.: :N2O3 + 2 HClO4 → 2 NOClO4 + H2O சோடியம் பெர்குளோரேட்டு மற்றும் சல்பூரிக் அமிலம் கலவையில் இருநைட்ரசன் மூவாக்சைடு வாயுவை அனுப்புவதன் மூலமும் இதை தயாரிக்கலாம். நீரற்ற நைட்ரிக்கு அமிலத்துடன் இருகுளோரின் ஏழாக்சைடைச் சேர்த்து வினைபுரியச் செய்வதன் மூலம் மிகவும் தூய்மையான நைட்ரோசில் பெர்குளோரேட்டை தயாரிக்கலாம்.
கேள்வி: நைட்ரோசில் பெர்குளோரேட்டு - கட்டமைப்பு பற்றி தகவல் சொல்.
பதில்: நைட்ரோசில் பெர்குளோரேட்டின் கட்டமைப்பு எக்சுகதிர் படிகவியல் சோதனைகள் மூலம் தெளிவுபடுத்தப்படவில்லை. இருப்பினும், NOClO4 சேர்மத்தின் இராமன் நிறமாலையியல் ஆய்வு நைட்ரோசில் பெர்குளோரேட்டில் தனித்துவமான NO+ மற்றும் ClO4- அயனிகளைக் கொண்டுள்ளது என்று கூறுகிறது.